
ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ίδρυμα Μελετών και Αλληλεγγύης (Ι.Μ.Α.)» 
και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της υπ’ αριθμ. 11974/27.7.2004 πράξης 
του Συμβολαιογράφου Θεσσαλονίκης Στυλιανού Κων¬ 
σταντίνου Σιαφάκα, όπως συμπληρώθηκε με την υπ 
αριθμ. 12120/18.11.2004πράξητου ίδιου συμβολαιογρά¬ 
φου, με την οποία ο Στυλιανός-Άγγελος Παπαθεμελής 
σύστησε κοινωφελές ίδρυμα με την επωνυμία «Ίδρυμα 
Μελετών και Αλληλεγγύης (Ι.Μ.Α.)» και με έδρα τη Θεσ¬ 
σαλονίκη. 


2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 15.11.2004 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΟΕ85/17.3.2004 (ΦΕΚ519/Β) κοι¬ 
νή απόφαση του Πρωθυπουργού και του Υπουργού Οικο¬ 
νομίας και Οικονομικών σχετικά με το καθορισμό των αρμο¬ 
διοτήτων των Υφυπουργών Οικονομίας και Οικονομικών. 

5. Την υπ’ αριθμ. Π23ΥΦΥΠ-7287/ΑΣ3393 (ΦΕΚ 529/ 
26.3.2004 τ Β') κοινή απόφαση του Πρωθυπουργού και 
του Υπουργού Εξωτερικών σχετικά με το καθορισμό των 
αρμοδιοτήτων του Υφυπουργού Εξωτερικών Ευριπίδη 
Στυλιανίδη. 

6. Την υπ’ αριθμ. 27304 (ΦΕΚ 517/17.3.2004 τ.Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης σχετικά με την ανάθεση αρ¬ 
μοδιοτήτων στους Υφυπουργούς Υγείας και Κοινωνικής 
Αλληλεγγύης. 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών, Εξωτερικών και Υγείας και Κοινωνικής Αλληλεγ¬ 
γύης αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ίδρυμα Μελετών και Αλληλεγγύης 
(Ι.Μ.Α.)», η οποία έγινε από τον Στυλιανό-Άγγελο Παπα- 
θεμελή με την υπ’ αριθμ. 11974/27.7.2004 πράξη του συμ¬ 
βολαιογράφου Θεσσαλονίκης Στυλιανού Κωνσταντίνου 
Σιαφάκα, όπως αυτή συμπληρώθηκε με την υπ αριθμ. 
12120/18.11.2004 πράξη του ίδιου συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας & Οικονομικών, Εξωτερικών, Εθνι¬ 
κής Παιδείας & Θρησκευμάτων, Υγείας & Κοινωνικής Αλ¬ 
ληλεγγύης και διέπεται από τις διατάξεις των ανωτέρω 
συστατικών του πράξεων, του παρακάτω οργανισμού, 
του Α.Ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισηςτου κοινωφελούς ιδρύματος με 
την επωνυμία «ίδρυμα Μελετών και Αλληλεγγύης (Ι.Μ.Α.)». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ίδρυμα Με¬ 
λετών και Αλληλεγγύης (Ι.Μ.Α.)», που συστήθηκε από τον 
Στυλιανό Άγγελο Παπαθεμελή με την υπ’ αριθμ. 11974/ 
27.7.2004 πράξη του συμβολαιογράφου Θεσσαλονίκης 
Στυλιανού Κωνσταντίνου Σιαφάκα, όπως αυτή συμπλη¬ 
ρώθηκε με την υπ’ αριθμ. 12120/18.11.2004 πράξη του ίδι¬ 
ου συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των ανωτέρω 
συστατικών πράξεων, του παρόντος οργανισμού, του 
Α.Ν. 2039/1939 όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Θεσσαλονίκη. Με από¬ 
φαση του Δ.Σ. του Ιδρύματος είναι δυνατό να δημιουργη- 
θούν παραρτήματα σε άλλες πόλεις της Ελλάδας και του 
εξωτερικού. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο την επωνυ¬ 
μία του ιδρύματος, την έδρα και το έτος της σύστασης 
του και στο μέσον αυτής είναι αποτυπωμένο ένα περι¬ 
στέρι. 

Άρθρο 2 
Σκοποί 

Σκοποί του ιδρύματος είναι: 

α. η συγκέντρωση του αρχείου του Στυλιανού - Αγγέλου 
Παπαθεμελή, 

β. η δημιουργία βιβλιοθήκης με βάση τη δωρεά του 
ιδρυτή, 

γ. η επιστημονική έρευνα της ιστορίας της εξωτερικής 
πολιτικής και των διεθνών σχέσεων των κρατών της Βαλ¬ 
κανικής και της Μεσογείου, 

δ. η δημιουργία ιστοσελίδας, βάσεων δεδομένων και 
διεπιστημονικής βιβλιοθήκης, όπου θα συγκεντρώνονται 
όσο το δυνατό περισσότερα συναφή βιβλία και περιοδικά 
ελληνόγλωσσα, καθώς και οι ψηφιακοί φορείς ήχου, εικό¬ 
νας και λόγου (Θϋ-ΒΟΜ κλπ), 
ε. η διοργάνωση συναφών συνεδρίων, ημερίδων και 
διαλέξεων 

στ. η ανάληψη και η εκτέλεση ερευνητικών προγραμμά¬ 
των, και ειδικότερα η έρευνα και η εκπαίδευση, σε τομείς που 
το Διοικητικό Συμβούλιο θα κρίνει σκόπιμο, όπως η κοινωνία 
της πληροφορίας, θέματα διακυβέρνησης, κοινωνίας, τε¬ 
χνολογίας, εσωτερικής και διεθνούς ασφαλείας, κλπ., 
ζ. η έκδοση βιβλίων, περιοδικών και ψηφιακών φορέων 
αναπαραγωγής ήχου, εικόνων και έργων λόγου (ΘΘ-ΒΟΜ 
κλπ), συναφών μετά ερευνητικά προγράμματα που πραγ¬ 
ματοποιεί και τις επιστημονικές εκδηλώσεις που διοργα- 
νώνει, 

η. η χορήγηση υποτροφιών για μεταπτυχιακές σπουδές 
και την εκπόνηση διδακτορικών διατριβών τόσο στην Ελ¬ 
λάδα, όσο και στο εξωτερικό , 
θ. η συνεργασία με συγγενείς μη κυβερνητικές οργα¬ 
νώσεις και γενικότερα μη κερδοσκοπικούς φορείς, που 
έχουν συναφείς σκοπούς και 
ι. η παροχή επισιτιστικής και γενικότερα ανθρωπιστι¬ 
κής και αναπτυξιακής βοήθειας στους λαούς των πιο πά¬ 
νω κρατών για την ανασυγκρότηση της οικονομίας και 
των υποδομώντων χωρών τους και την ανύψωση του βιο¬ 
τικού επιπέδου της, όταν πλήττονται από πολεμικές συρ¬ 
ράξεις, συμπεριλαμβανομένων και των εμφυλίων, από 
τρομοκρατικές ενέργειες ή από κάθε μορφής φυσικές 
καταστροφές. 


Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) Το ποσό των τριάντα χιλιάδων (30.000) Ευρώ 
β) Η προσωπική βιβλιοθήκη του ιδρυτή 
Πόροι του ιδρύματος είναι: 

α) Το ποσό των 5.000 ευρώ ετησίως με το οποίο ενισχύ¬ 
ει ο ιδρυτής το ίδρυμα για την προσεχή δεκαετία 
β) Τα εισοδήματα από την εκμετάλλευση των κινητών 
και ακινήτων περιουσιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

ε) Τα έσοδα από την εκπόνηση μελετών ή την εκτέλεση 
προγραμμάτων, τα οποία δεν αναιρούντον κοινωφελή και 
μη κερδοσκοπικό χαρακτήρα του Ιδρύματος. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 
α) Στυλιανό - Αγγελο Παπαθεμελή, Πρόεδρο 
β) Αικατερίνη, σύζυγος Στυλιανού-Αγγέλου Παπαθεμε¬ 
λή, Αντιπρόεδρο 

Τα υπόλοιπα τρία μέλη του Διοικητικού Συμβουλίου τα 
ορίζει ο ιδρυτής μετριετή θητεία. 

2.0 Πρόεδρος καιη Αντιπρόεδροςτου Ιδρύματος είναι μέ¬ 
λη ισόβια. Μετά θάνατοντων ισοβίων μελών, τη θέσητους θα 
καταλάβουν τα τέκνα των. Εντούτοις, εάν τα ισόβια μέλη το 
επιθυμούν, μπορούν οποτεδήποτε να ορίσουντον αντικατα¬ 
στάτη τους ή τον διάδοχό τους με δήλωση που καταχωρίζε¬ 
ται στο βιβλίο Πρακτικώντου Διοικητικού Συμβουλίου. 

3. Με αποφάσεις του Διοικητικού Συμβουλίου τα μέλη 
μπορούν να αυξηθούν έως δεκαπέντε τα οποία στη συνέ¬ 
χεια ορίζονται από το πενταμελές Διοικητικό Συμβούλιο. 

4. Σε περίπτωση αποποίησης, παραίτησης, έκπτωσης, ή 
ανικανότητας δικαιοπρακτικής ενός από τα ισόβια μέλη του 
Διοικητικού Συμβουλίου και αν αυτό το μέλος δεν έχει ορί¬ 
σει αντικαταστάτη ή διάδοχό του, η κενή θέση συμπληρώ¬ 
νεται με απόφαση των υπολοίπων μελώνπου καταχωρίζεται 
στο βιβλίο Πρακτικώντου Διοικητικού Συμβουλίου, σύμφω¬ 
να με τις διατάξεις της συστατικής πράξης του νόμου. 

5. Σε περίπτωση αποποίησης, παραίτησης, έκπτωσης, 
θανάτου, αντικατάστασης ή ανικανότητας για οποιοδήπο- 
τε λόγο, κάποιου από τα υπόλοιπα μέλη του Διοικητικού 
Συμβουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστατι¬ 
κής πράξης καιτου άρθρου 99του Α.Ν. 2039/1939. 

6. Το Διοικητικό Συμβούλιο συνεδριάζει τακτικά κάθετρί- 
μηνο και εκτάκτως όποτε το ζητήσει ο Πρόεδρος ή τρία (3) 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέδρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η ψήφος του Προέδρου. 

9. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα ως άνω. 

10. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι έγιναν νόμιμα. 

12. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Γραμματέα και 
τον Ταμία. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και τον απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α’). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Αποφασίζει για την κάλυψη και πληρωμή των εξόδων 
του Διοικητικού Συμβουλίου που εκπροσωπούντο ίδρυμα 
σε συνέδρια του εξωτερικού ή εσωτερικού. 

στ) Μπορεί να συνιστά και άλλα συμβουλευτικά όργανα 
ανάλογα με τις ανάγκες εκπλήρωσης των σκοπών του 
Ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ¬ 
τών και διευθύνει τις συζητήσεις. 


γ) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση κατά την κρίση του Προέδρου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

3. Ο Πρόεδρος του Ιδρύματος Στυλιανός- Άγγελος Πα- 
παθεμελήςέχειτη διαχείριση των οικονομικών του ιδρύμα¬ 
τος συμβουλευόμενος και το Διοικητικό Συμβούλιο, ενώ 
μετά τον θάνατο του ιδρυτή η διαχείριση των οικονομικών 
του Ιδρύματος διενεργείται από το Διοικητικό Συμβούλιο. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος καιευθύνεται 
για την καταστροφή ή την απώλεια αυτών. 

2. Ο Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών) , να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 
1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδατου ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι απαραίτητο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίωντου προϋπολογισμού, 
απολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Αρμοδιότητες Διευθυντή 

Ο Διευθυντής του Ιδρύματος προΐσταταιτης Γραμματεί- 
ας, εποπτεύει το προσωπικό αυτής και είναι υπεύθυνος για 
τη φύλαξη των αρχείων του Ιδρύματος και του Διοικητικού 
Συμβουλίου, στο οποίο λογοδοτεί όποτετου ζητηθεί. 

Άρθρο 10 

Επιλογή-ανακήρυξη υποτρόφων και 
χορήγηση υποτροφιών 

1. Η επιλογή και ανακήρυξη των υποτρόφων γίνεται χωρίς 
διαγωνισμό, σύ μφωνα με τις διατάξεις της συστατικής πρά¬ 
ξης του ιδρύματος, του παρόντος οργανισμού, του Α.Ν. 
2039/1939 καιτου από 18.8.1941 Καν. Δ/τος (ΦΕΚ286 Α'). 

2. Το ποσό της μηνιαίας υποτροφίας κάθε υποτρόφου κα¬ 
θορίζεται με απόφαση του Διοικητικού Συμβουλίου, ανάλο¬ 
γα με το ύψος των καθαρών εσόδων του ιδρύματος και τον 
αριθμό των υποτρόφων, πάντοτε όμως μέσα στα όρια που 
ορίζονται απότις διατάξειςτης συστατικής πράξηςτου ιδρύ¬ 
ματος, του άρθρου 54 του Α. Ν. 2039/1939 και του άρθρου 28 
του από 18.8.1941 σχετικού Κανονιστικού Διατάγματος. 

3. Οι υποτροφίες καταβάλλονται στους δικαιούχους σύμ¬ 
φωνα με τις διατάξεις των άρθρων 21,23,24,26 και 27 του 
από 18.8.1941 Κανονιστικού Διατάγματος (ΦΕΚ286/Α'). 

4. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διατυπώνονται με πράξη του Διοικητικού Συμβου¬ 
λίου του ιδρύματος, που έχει υποχρέωση να παρακολου¬ 
θεί την όλη πορεία των σπουδών των υποτρόφων και να 
αξιώνει απ αυτούςτην υποβολή, κάθε έτος, αποδεικτικών 
στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Προεδρικού Διατάγματος έγκρισης 
της σύστασης του Ιδρύματος, η οποία μπορεί να παρατα- 
θεί μέχρι την 31η Δεκεμβρίου του επομένου ημερολογια¬ 
κού έτους, με απόφαση του Διοικητικού Συμβουλίου. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 καιτου από 20.12.1939 σχετικού βα¬ 
σιλικού δ/τος (ΦΕΚ 552/Α/22.12.1939). 

Άρθρο 12 
Βιβλία και στοιχεία 

1 .Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος που πραγματο¬ 
ποιούνται στη διάρκεια Ιδρύματος που πραγματοποιού¬ 
νται στη διάρκεια της χρήσης. 


δ) Βιβλίο- μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός των παραπάνω βιβλίων το Διοικητικό Συμβού¬ 
λιο αποφασίζει την τήρηση και άλλων βιβλίων και στοιχεί¬ 
ων, τα οποία κρίνει ότι είναι απαραίτητα για την παρακο¬ 
λούθηση της διαχείρισης της περιουσίας του Ιδρύματος 
και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στους κατωτέρω 
ως εξής: 

α. Το υλικό των αρχείων του Ιδρύματος μαζί με τη βι¬ 
βλιοθήκη του περιέρχονται στη Δημοτική Αρχή Οσσας αν 
έχει τη θέληση και τη δυνατότητα να τα αναλάβει και να τα 
λειτουργήσει. Άλλως στο Αριστοτέλειο Πανεπιστήμιο 
Θεσσαλονίκης υπό τον όρο να αναδείξει ιδίαν πτέρυγα ή 
εν αδυναμία του στο Πανεπιστήμιο Μακεδονίας. 

β. Η υπόλοιπη κινητή και ακίνητη περιουσία του Ιδρύμα¬ 
τος περιέρχεται στη Δημοτική Αρχή Οσσας. 

Στην Υπουργό Εθνικής Παιδείας & Θρησκευμάτων και 
στους Υφυπουργούς Οικονομίας και Οικονομικών, Εξωτε¬ 
ρικών, και Υγείας και Κοινωνικής Αλληλεγγύης αναθέτουμε 
τη δημοσίευση και εκτέλεση του παρόντος διατάγματος. 

Αθήνα,25 Ιανουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

ΕΘΝΙΚΗΣ ΠΑΙΔΕΙΑΣ ΥΦΥΠΟΥΡΓΟΣ ΥΓΕΙΑΣ ΚΑΙ 

ΚΑΙ ΘΡΗΣΚΕΥΜΑΤΩΝ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΜΑΡΙΕΤΤΑ ΓΙΑΝΝΑΚΟΥ ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 

-♦- 

ΑΠΟΦΑΣΕΙΣ 

( 2 ) 

Πολιτογράφηση Αλλογενών Αλλοδαπών ΖΕΤΣΙΤΣΚΙ 
ΜΑΡΕΚτου ΚΩΝΣΤΑΝΤΙ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 15538/19482/8.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 5.8.1988 αίτηση πολιτο¬ 
γράφησης του αλλογενούς αλλοδαπού ΖΕΤΣΙΤΣΚΙ ΜΑ- 
ΡΕΚ του ΚΩΝΣΤΑΝΤΙ, για την απόκτηση της Ελληνικής 
ιθαγένειας. 

2. Με την υπ’ αριθμ. Φ. 27892/12173/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 

Αποκ/σης, α) γίνεται δεκτή η από 16.11.1992 αίτηση πολι¬ 
τογράφησης της αλλογενούς αλλοδαπής ΞΑΝΤΙΝΟΒΑ 
ΤΑΤΙΑΝΑ συζ. ΣΕΡΓΚΕΙ για την απόκτηση της Ελληνικής 
ιθαγένειας και 

β) εγκρίνεται η αλλαγή του επωνύμου της από «ΞΑΝΤΙ- 
ΝΟΒΑ» σε «ΞΑΝΤΙΝΙΔΟΥ». 

3. Με την υπ’ αριθμ. Φ. 32960/16451/4.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 20.5.1993 αίτηση πολιτο¬ 
γράφησης του αλλογενούς αλλοδαπού ΚΟΜΟΡΚΟ ΑΛΕ- 
ΞΑΝΤΡ του ΑΝΑΤΟΛΙ, για την απόκτηση της Ελληνικής 
ιθαγένειας. 

4. Με την υπ’ αριθμ. Φ. 35332/18753/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 19.9.1989 αίτηση πολιτο¬ 
γράφησης της αλλογενούς αλλοδαπής ΣΑΝΤΙΒΑΝΙΕΣ 
ΝΤΕ ΜΠΟΥΡΙΚΟΣ ΜΑΡΙΑΣΔΕΛ ΡΟΣΑΡΙΟτου ΜΑΝΟΥΕΛ, 
για την απόκτηση της Ελληνικής ιθαγένειας. 

5. Μετην υπ’ αριθμ. Φ. 36660/14683/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 5.10.1993 αίτηση πολιτο¬ 
γράφησης της αλλογενούς αλλοδαπής ΡΑΜΙΡΕΣ ΜΟΡΟ- 
ΝΤΑ ΡΟΜΟΥΛΑ ΡΟΣΑΡΙΟ ΑΛΤΑΓΚΡΑΣΙΑ του ΡΟΜΟΥΛΟ 
ΗΣΑΙΑ, για την απόκτηση της Ελληνικής ιθαγένειας. 

6. Μετην υπ’ αριθμ. Φ. 37777/18498/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 29.5.1986 αίτηση πολιτο¬ 
γράφησης της αλλογενούς αλλοδαπής ΚΙΟΣΕΟΓΛΟΥ ΙΖ- 
ΜΙΡΛΗ ΜΠΕΛΓΚΙΝ συζ. ΣΟΥΚΡΗ, για την απόκτηση της 
Ελληνικής ιθαγένειας. 

7. Με την υπ’ αριθμ. Φ. 40599/10136/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 30.8.1994 αίτηση πολιτο¬ 
γράφησης της αλλογενούς αλλοδαπής ΡΟΜΠΛΕΣ ΧΟΡ- 
ΚΕΡΑ ΤΕΡΕΣΑ ΜΟΝΙΚΑ του ΜΑΡΙΟ ΡΟΜΠΛΕΣ ΜΟΝΤΟ- 
ΓΙΑ, για την απόκτηση της Ελληνικής ιθαγένειας. 

8. Μετην υπ’ αριθμ. Φ. 41416/16929/8.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 13.10.1994 αίτηση πολιτο¬ 
γράφησης της αλλογενούς αλλοδαπής ΜκΚΕΛΛΕΝ ΣΕΡΑ 
ΑΝΝ του ΠΙΤΕΡ ΑΙΒΟΡ, για την απόκτηση της Ελληνικής 
ιθαγένειας. 

9. Με την υπ’ αριθμ. Φ. 44075/12076/2.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 29.3.1995 αίτηση πολιτο¬ 
γράφησης της αλλογενούς αλλοδαπής ΜΑΤΤΟΤΕΙΑ ΕΛΙ- 
ΖΑτου ΡΟΜΠΕΡΤΟ, για την απόκτηση της Ελληνικής ιθα¬ 
γένειας. 

10. Με την υπ’ αριθμ. Φ. 48886/14648/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 22.1.1996 αίτηση πολιτο¬ 
γράφησης της αλλογενούς αλλοδαπής ΤΖΟΥΑΝΟΠΟΥ- 
ΛΟΥ ΝΙΚΟΛΕΤΑ - ΣΙΜΟΝΑ συζ. ΔΗΜΗΤΡΙΟΥ, για την από¬ 
κτηση της Ελληνικής ιθαγένειας. 

11. Μετην υπ’ αριθμ. Φ. 55137/18474/16.12.2004 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 15.12.1996 αίτηση πολιτο¬ 
γράφησης της αλλογενούς αλλοδαπής ΠΟΝΤΣΟΧΙΝΑ ΛΙ- 
ΟΥΜΠΟΒτου ΒΛΑΝΤΙΜΗΡ, για την απόκτηση της Ελληνι¬ 
κής ιθαγένειας. 

12. Μετην υπ’ αριθμ. Φ. 55768/17340/16.12.2004 απόφαση 
του Υφυπουργού Εσωτερικών Δημ. Διοίκησης & Αποκ/σης, 
γίνεται δεκτή η από 21.2.1997 αίτηση πολιτογράφησης της 
αλλογενούς αλλοδαπής ΚΑΡΑΣΣΑΒΙΔΟΥ ΒΑΛΕΝΤΙΝΑ συζ. 
ΝΙΚΟΛΑΟΥ, για την απόκτηση της Ελληνικής ιθαγένειας. 


13. Μετην υπ’ αριθμ. Φ. 57098/18001/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 26.5.1997 αίτηση πολιτογρά¬ 
φησης του αλλογενούς αλλοδαπού ΓΙΟΥΣΚΑΕΒ ΤΖΑΜΙΑ 
του ΚΑΜΕΛ, για την απόκτηση της Ελληνικής ιθαγένειας. 

14. Μετην υπ’ αριθμ. Φ. 57665/18194/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 18.6.1997 αίτηση πολιτογρά¬ 
φησης του αλλογενούς αλλοδαπού ΓΟΥΛΦ ΘΕΟΔΩΡΟΥ 
του ΤΖΟΝ, για την απόκτηση της Ελληνικής ιθαγένειας. 

15. Μετην υπ’ αριθμ. Φ. 57825/15719/16.12.2004 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, α) γίνεται δεκτή η από 27.6.1997 αίτηση πολι¬ 
τογράφησης της αλλογενούς αλλοδαπής ΚΑΛΤΣΑ ΜΑ- 
ΓΚΝΤΑΛΕΝΑ συζ. ΓΕΩΡΓΙΟΥ, για την απόκτηση της Ελ¬ 
ληνικής ιθαγένειας και β) εγκρίνεται η αλλαγή του κυρίου 
ονόματος της από «ΜΑΓΚΝΤΑΛΕΝΑ» σε «ΜΑΓΔΑΛΗΝΗ». 

16. Μετην υπ’ αριθμ. Φ. 58418/10686/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 7.101996 αίτηση πολιτο¬ 
γράφησης του αλλογενούς αλλοδαπού ΤΟΒΜΑΣΙΑΝ 
ΜΑΡΤΙΝ του ΒΟΛΟΝΤΙΑ, για την απόκτηση της Ελληνικής 
ιθαγένειας. 

17. Μετην υπ’ αριθμ. Φ. 60356/11339/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 28.11.1997 αίτηση πολιτο¬ 
γράφησης της αλλογενούς αλλοδαπής ΠΑΠΑΔΗΜΗΤΡΙ- 
ΟΥ ΕΛΕΝΑ - ΚΟΡΙΝΑ συζ. ΑΘΑΝΑΣΙΟΥ, για την απόκτηση 
της Ελληνικής ιθαγένειας. 

18. Με την υπ’ αριθμ. Φ. 61644/12935/5.11.2004 απόφαση 
του Υφυπουργού Εσωτερικών Δημ. Διοίκησης & Αποκ/σης, α) 
γίνεται δεκτή η από 10.2.1998 αίτηση πολιτογράφησης της 
αλλογενούς αλλοδαπής ΑΘΑΝΑΣΙΑΔΗ ΕΙΡΗΝΑ συζ. ΜΠΟ- 
ΡΙΣ, για την απόκτηση της Ελληνικής ιθαγένειας, και β) εγκρί- 
νεται η αλλαγή του κυρίου ονόματος της από « ΕΙΡΗΝΑ» σε 
«ΕΙΡΗΝΗ». 

19. Μετην υπ’ αριθμ. Φ. 62353/15020/21.10.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 23.2.1998 αίτηση πολιτο- 
γράφησηςτης αλλογενούς αλλοδαπής ΧΑΡΝΤΙΝ - ΚΑΣΑΠΗ 
ΧΑΛΙΝΑ ΡΕΝΑΤΑ του ΓΙΟΥΖΕΦ, για την απόκτηση της Ελ¬ 
ληνικής ιθαγένειας. 

20. Με την υπ’ αριθμ. Φ. 62954/14373/3.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 11.12.1997 αίτηση πολιτο¬ 
γράφησης της αλλογενούς αλλοδαπής ΤΖΑΡΑΚΗ 
ΟΥΡΣΟΥΛΑσυζ. ΧΑΡΑΛΑΜΠΟΥ, για την απόκτηση της Ελ¬ 
ληνικής ιθαγένειας. 

21. Μετην υπ’ αριθμ. Φ. 69856/10023/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 5.3.1999 αίτηση πολιτο¬ 
γράφησης του αλλογενούς αλλοδαπού ΣΕΧΑΝΤΙ ΧΑΝΙ 
του ΧΑΛΕΝΤ, γιατην απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

(3) 

Πολιτογράφηση Ομογενών Αλλοδαπών ΑΣΠΡΗ ΙΩΑΝΝΗ 
του ΚΩΣΤΑ κ.λπ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Μετην υπ’ αριθμ. Φ. 16184/19059/16.12.2004 απόφα¬ 
ση του Υφυπουργού Εσωτερικών, Δημ. Διοίκησης & 

Αποκ/σης, γίνεται δεκτή η από 9.1.2004 αίτηση πολιτο¬ 
γράφησης του ομογενούς αλλοδαπού ΑΣΠΡΗ ΙΩΑΝΝΗ 
του ΚΩΣΤΑ, για την απόκτηση της Ελληνικής ιθαγένειας. 

2. Μετηνυπ’ αριθμ. Φ. 34497/11886/12.10.2004απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 24.7.2002 αίτηση πολιτο¬ 
γράφησης της ομογενούς αλλοδαπής ΛΙΑΠΑ 
ΑΝΑΣΤΑΣΙΑΣ του ΜΙΧΑΗΛ, για την απόκτηση της Ελληνι¬ 
κής ιθαγένειας. 

3. Με την υπ’ αριθμ. Φ. 37080/10326/2.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 7.2.2003 αίτηση πολιτο¬ 
γράφησης της ομογενούς αλλοδαπής ΝΙΑΡΟΥ ΟΛΓΑΣ 
του ΚΩΝΣΤΑΝΤΙΝΟΥ, για την απόκτηση της Ελληνικής 
ιθαγένειας. 

4. Με την υπ’ αριθμ. Φ. 45554/16725/3.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 4.7.1995 αίτηση πολιτο¬ 
γράφησης του ομογενούς αλλοδαπού ΒΟΣΚΑΡΙΔΗ ΠΕ¬ 
ΤΡΟΥ του ΑΝΤΩΝΗ, για την απόκτηση της Ελληνικής ιθα¬ 
γένειας. 

5. Μετην υπ’ αριθμ. Φ. 45941/16592/3.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 30.12.2003 αίτηση πολιτο¬ 
γράφησης της ομογενούς αλλοδαπής ΦΑΛΛΑΧ ΚΛΙΤΗΣ 
του ΝΙΚΟΛΑ, για την απόκτηση της Ελληνικής ιθαγένειας. 

6. Μετην υπ’ αριθμ. Φ. 60644/10031/3.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 14.12.2002 αίτηση πολιτο- 
γράφησηςτης ομογενούς αλλοδαπής ΦΕΡΖΛΙΓΙΟΛΑΝΤΑ 
του ΜΑΝΣΟΥΡ, για την απόκτηση της Ελληνικής ιθαγέ¬ 
νειας. 

7. Μετην υπ’ αριθμ. Φ. 64668/12122/8.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 11.9.2003 αίτηση πολιτο¬ 
γράφησης του ομογενούς αλλοδαπού ΚΑΜΠΟΥΡΟΠΟΛ 
ΝIΚΗΦΟ Ρ του ΛΕΩΝ ΙΔΑ, για την απόκτηση της Ελληνικής 
ιθαγένειας. 

8. Μετην υπ’ αριθμ. Φ. 71726/15966/2.11.2004 απόφαση 
του Υφυπουργού Εσωτερικών, Δημ. Διοίκησης & Αποκ/σης, 
γίνεται δεκτή η από 29.9.2003 αίτηση πολιτογράφησης της 
ομογενούς αλλοδαπής ΧΑΤΖΗΒΑΣΙΛΕΙΟΥ ΝΑΤΑΛΙ του ΜΙ¬ 
ΧΑΗΛ - ΓΕΩΡΓΙΟΥ, για την απόκτηση της Ελληνικής ιθαγέ¬ 
νειας. 

9. Μετην υπ’ αριθμ. Φ. 81775/11231/2.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 31.12.2000 αίτηση πολιτο¬ 
γράφησης του ομογενούς αλλοδαπού ΑΓΡΟΤΗ ΝΙΚΟΥ 
του ΚΩΣΤΑ, για την απόκτηση της Ελληνικής ιθαγένειας. 

10. Μετην υπ’ αριθμ. Φ. 99162/19352/24.11.2004 από¬ 
φαση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 21.2.2003 αίτηση πολιτο¬ 
γράφησης της ομογενούς αλλοδαπής ΣΟΥΕΙΡΙ ΗΛΙΑΝΑ 
του ΝΙΚΟΛΑΟΥ, για την απόκτηση της Ελληνικής ιθαγέ¬ 
νειας. 

11. Με την υπ’ αριθμ. Φ. 99642/9050/8.11.2004 απόφα¬ 
ση του Υφυπουργού Εσωτερικών, Δημ. Διοίκησης & 
Αποκ/σης, γίνεται δεκτή η από 11.9.2003 αίτηση πολιτο¬ 
γράφησης της ομογενούς αλλοδαπής ΡΟΜΠΑ ΑΝΝΑΣ 
του ΙΣΠΑΣ, για την απόκτηση της Ελληνικής ιθαγένειας. 

12. Με τις υπ’ αριθμ. Φ. 99693/12707/3.11.2004 ταυτά- 
ριθμες αποφάσεις του Υφυπουργού Εσωτερικών, Δημ. 
Διοίκησης & Αποκ/σης, γίνονται δεκτές οι από 11.5.2001 
και 12.12.2003 αντίστοιχα αιτήσεις πολιτογράφησης των 
ομογενών αλλοδαπών: 


α) ΣΤΑΝΙΤΣ ΚΥΒΕΛΗΣ συζ. Αλεξάνδρου και 

β) ΣΤΑΝΙΤΣ ΠΕΤΡΟΥ του Αλεξάνδρου, για την απόκτη¬ 
ση της Ελληνικής ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 

-♦- (4) 

Πολιτογράφηση Αλλογενών Αλλοδαπών ΣΟΚΟΛΟΒΣΚΑΓΙΑ 
ΟΛΓΑΣ του ΓΕΝΝΑΔΙΟΥ κ.λ.π. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Μετην υπ’ αριθμ. Φ. 79823/18751/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 18.11.1999 αίτηση πολιτο¬ 
γράφησης της αλλογενούς αλλοδαπής ΣΟΚΟΛΟΒΣΚΑ- 
ΓΙΑ ΟΛΓΑΣ του ΓΕΝΝΑΔΙΟΥ, για την απόκτηση της Ελλη¬ 
νικής ιθαγένειας. 

2. Μετην υπ’ αριθμ. Φ. 84879/15942/18.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, α) γίνεται δεκτή η από 12.4.2000 αίτηση πολι¬ 
τογράφησης του αλλογενούς αλλοδαπού ΖΑΒΓΚΟΡΟ- 
ΝΤΝΕΦ ΝΙΚΟΛΑΙ του ΦΙΟΝΤΟΡ, για την απόκτηση της Ελ¬ 
ληνικής ιθαγένειας και 

β) εγκρίθηκε η αλλαγή του επωνύμου του από «ΖΑ- 
ΒΓΚΟΡΟΝΤΝΕΦ» σε «ΖΑΓΟΡΙΔΗΣ» και του κυρίου ονό¬ 
ματος του από «ΝΙΚΟΛΑΙ» σε «ΝΙΚΟΛΑΟΣ». 

3. Μετην υπ’ αριθμ. Φ. 85717/15221/16.12.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 4.5.2000 αίτηση πολιτο¬ 
γράφησης της αλλογενούς αλλοδαπής ΓΟΥΙΚΡΑΜΑ- 
ΡΑΤΣΙ ΠΑΤΙΡΑΝΧΕ ΛΑΓΚΕ ΝΤΕΒΙΚΑ ΣΑΝΟΙ ΚΟΥΜΑΡΙ 
ΧΡΙΣΤΙΝΑΣ του ΣΟΥΜΑ ΤΙΜΠΑΛΕ, για την απόκτηση της 
Ελληνικής ιθαγένειας. 

4. Μετην υπ’ αριθμ. Φ. 86956/19209/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 29.6.2000 αίτηση πολιτο¬ 
γράφησης του αλλογενούς αλλοδαπού ΡΙΤΕΡ ΕΝΤΜΟΥ- 
ΝΤ του ΡΑΙΝΓΚΟΛΝΤ, για την απόκτηση της Ελληνικής 
ιθαγένειας. 

5. Μετην υπ’ αριθμ. Φ. 88178/13428/3.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 21.6.2000 αίτηση πολιτο¬ 
γράφησης της αλλογενούς αλλοδαπής ΚΑΝΤΙΙΣΚΑ ΣΙΜΕ- 
ΟΝΚΑ του ΓΚΕΟΡΓΚΙ, για την απόκτηση της Ελληνικής 
ιθαγένειας. 

6. Μετην υπ’ αριθμ. Φ. 99808/14135/18.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 28.2.2003 αίτηση πολιτο¬ 
γράφησης της αλλογενούς αλλοδαπής ΙΣΑΕΒΑ ΕΛΕΝΑ 
του ΒΙΚΤΩΡ, για την απόκτηση της Ελληνικής ιθαγένειας. 

7. Μετην υπ’ αριθμ. Φ. 100057/16900/3.11.2004 απόφαση 
του Υφυπουργού Εσωτερικών Δημ. Διοίκησης & Αποκ/σης, 
γίνεται δεκτή η από 11.3.2002 αίτηση πολιτογράφησης της 
αλλογενούς αλλοδαπής ΣΚΡΕΚΑ ΝΑΤΑΛΙΑ συζ. ΒΑΣΙΛΕΙ¬ 
ΟΥ, για την απόκτηση της Ελληνικής ιθαγένειας. 

8. Μετην υπ’ αριθμ. Φ. 100555/18357/5.11.2004 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 12.6.2003 αίτηση πολιτο¬ 
γράφησης της αλλογενούς αλλοδαπής ΚΩΝΣΤΑΝΤΙΝΙΔΗ 
- ΤΖΙΓΚΛΕΡ ΕΒΕΛΙΝ συζ. ΚΩΝΣΤΑΝΤΙΝΟΥ ΚΩΝΣΤΑΝΤΙ- 
ΝΙΔΗ,το γένος ΤΖΙΓΚΛΕΡ ΕΡΒΙΝ ΧΑΝΣ, για την απόκτηση 
της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 

(5) 

Ανάκληση Αποφάσεων Πολιτογραφήσεων. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 23938/04/6618/27.1.2005 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, ανακαλείται η υπ’ αριθμ. Φ. 23938/13240/ 

10.9.2002 όμοια απόφαση που αφορούσε την πολιτογρά¬ 
φηση της αλλογενούς αλλοδαπής ΝΤΟΜΠΟΣ ΝΤΟΡΑ - 
ΜΟΝΙΚΑ του ΠΗΤΕΡ και δημοσιεύθηκε στο ΦΕΚ 1264/ 

26.9.2002 (τεύχος Β') γιατί παρήλθε η προθεσμίατου ενός 
έτους από την ημερομηνία δημοσίευσης της ως άνω 
Υπουργικής απόφασης χωρίς η ανωτέρω να παρουσια- 
σθεί για να δώσει τον όρκο του Έλληνα πολίτη σύμφωνα 
μετοάρθροθπαρ. Ι,τουΚ.Ε.Ι.όπωςτροποποιήθηκεμετο 
άρθρο 4του Ν. 1438/1984. 

2. Με την υπ’ αριθμ. Φ. 43279/04/10680/27.1.2005 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, ανακαλείται η υπ’ αριθμ. Φ. 43279/19844/ 

17.10.2002 όμοια απόφαση που αφορούσε την πολιτο¬ 
γράφηση της ομογενούς αλλοδαπής ΜΠΟΥΝΔΟΥΡΟ- 
ΓΛΟΥ ΜΑΡΙΑΣ του ΣΤΑΥΡΟΥ, και δημοσιεύθηκε στο ΦΕΚ 
1407/5.11.2002 (τεύχος Β') γιατί παρήλθε η προθεσμία 
του ενός έτους από την ημερομηνία δημοσίευσης της ως 
άνω Υπουργικής απόφασης χωρίς η ανωτέρω να παρου- 
σιασθεί για να δώσει τον όρκο του Έλληνα πολίτη σύμ¬ 
φωνα με το άρθρο 9 παρ. 1, του Κ.Ε.Ι. όπως τροποποιή¬ 
θηκε με το άρθρο 4 του Ν. 1438/1984. 

Ο ΥΦΥΠΟΥΡΓΟΣ 

ΑΘ.ΝΑΚΟΣ 
-♦- 

( 6 ) 

Πολιτογράφηση Αλλογενούς Αλλοδαπής ΜΑΡΛΑΝΤΗ 
ΑΝΤΙΝΑ - ΜΑΡΙΑΣ συζ. Γεωργίου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 1464/23013/16.12.2004 απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, γίνεται δεκτή η από 28.1.1991 αίτηση πο¬ 
λιτογράφησης της αλλογενούς αλλοδαπής ΜΑΡΛΑΝΤΗ 
ΑΝΤΙΝΑ - ΜΑΡΙΑΣ συζ. Γεωργίου, για την απόκτηση της 
Ελληνικής Ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. 3094 (7) 

Έγκριση υπερωριακής απασχόλησης υπαλλήλων του 
Υπουργείου Εξωτερικών (Γ.Γ. Απόδημου Ελληνισμού). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27του Ν. 2081/1992. 

2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π .Δ. 436/1991. 

3. Το Π.Δ. 95/1993, «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το Π.Δ. 372/1995, «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 


5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων, «περί χρονικών ορίων εργασίας εις τα καταστήματα 
κ.λπ.», που διατηρήθηκε σε ισχύ με το άρθρο 16 του Ν.Δ. 
1037/1971 «περί χρονικών ορίων λειτουργίας καταστημά¬ 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την υπ’ αριθμ. οικ.2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/23.12.2004 απόφαση του Υπουρ¬ 
γού Απασχόλησης και Κοιν. Προστασίας «Καθορισμός ανω- 
τάτων ορίων υπερωριακής απασχόλησης των εργαζομένων 
στις βιομηχανικές, βιοτεχνικές επιχειρήσεις, εκμεταλλεύ¬ 
σεις και εργασίες Α' ημερολογιακού εξαμήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 
109/Α7 30.5.1997). 

15. Το υπ’ αριθμ. 7847/31.12.2004 έγγραφο του Υπουρ¬ 
γείου Εξωτερικών (Γ.Γ. Απόδημου Ελληνισμού). 

16. Την από 25.1.2005 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του Υπουργείου Εξωτερικών (Γ.Γ. 
Απόδημου Ελληνισμού), ποσό 185.000 ευρώ, ΚΑΕ 0511, 
αποφασίζουμε: 

1. Εγκρίνουμε την υπερωριακή εργασία: 

Για 13 υπαλλήλους ΙΔΑΧτου Υπουργείου Εξωτερικών, 
που εργάζονται στη Γ.Γ. Απόδημου Ελληνισμού, μέχρι 50 
ώρες το μήνα ο καθένας συνολικά, πλέον των νομίμων 
ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδα της Κυβερνήσεως και 
μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2005 
Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 
-♦- 

Αριθ. 4826 (8) 

Έγκριση υπερωριακής απασχόλησης υπαλλήλων του 
Υπουργείου Μεταφορών και Επικοινωνιών (Υπηρεσία 
Πολιτικής Αεροπορίας). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να», όπως συμπληρώθηκε μετο άρθρο 27του Ν. 2081/1992. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Π.Δ. 368/1989 «Οργανισμός Υπουργείου Εργα¬ 
σίας», όπως τροποποιήθηκε και συμπληρώθηκε μεταγε¬ 
νέστερα με το Π .Δ. 436/1991. 

3. Το Π.Δ. 95/1993, «Καθορισμός αρμοδιοτήτων που 
διατηρούνται από τον Υπουργό Εργασίας. 

4. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του Ν.Δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
τοΝ.Δ. 264/1973. 

6. Τις διατάξεις του άρθρου 18 του Π.Δ/τος της 
8.4.1932, περί κωδικοποιήσεως των διατάξεων των Νό¬ 
μων «περί χρονικών ορίων εργασίας εις τα καταστήματα 
κ.λπ.», που διατηρήθηκε σε ισχύ με το άρθρο 16 του Ν.Δ. 
1037/1971 «περί χρονικών ορίων λειτουργίας καταστημά¬ 
των και εργασίας του προσωπικού αυτών». 

7. Τις διατάξεις του Π.Δ/τος της 27.6.1932 «περί κωδι- 
κοποιήσεως και συμπληρώσεως των περί δώρου εργα¬ 
σίας διατάξεων». 

8. Τις διατάξεις του Β.Δ/τοςτης 14.8.1950 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

9. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ. 1 του Ν. 1943/1991». 

11. Το άρθρο 16του Ν. 3205/2003. 

12. Την υπ’ αριθμ. οικ.2/7093/0022/5.2.2004 κοινή 
υπουργική απόφαση. 

13. Την υπ’ αριθμ. 4845/23.12.2004 απόφαση του 
Υπουργού Απασχόλησης και Κοιν. Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες Α'ημερολογιακού εξα¬ 
μήνου 2005». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του Ν. 2470/1997 (ΦΕΚ 
109/Α7 30.5.1997). 

15. Το υπ’ αριθμ. Δ9/Α/49026/11924/3.12.2004 έγγραφο 
του Υπουργείου Μεταφορών και Επικοινωνιών (Υπηρεσία 
Πολιτικής Αεροπορίας). 

16. Την από 25.1.2005 γνώμη του Ανωτάτου Συμβουλί¬ 
ου Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό της ΥΠΑ, ποσό 660.000 ευρώ, ΚΑΕ 
0511,0512, Φ 39/120, αποφασίζουμε: 

1. Εγκρίνουμε την υπερωριακή εργασία: 

Για 83 υπαλλήλους διαφόρων ειδικοτήτων του Υπουρ¬ 
γείου Μεταφορών και Επικοινωνιών (Υπηρεσία Πολιτικής 
Αεροπορίας) και για 1 υπάλληλο που απασχολείται στο 
γραφείο Υποδιοικητή Υπηρεσίας Πολιτικής Αεροπορίας, 
μέχρι 50 ώρες το μήνα ο καθένας συνολικά, πλέον των νο¬ 
μίμων ορίων υπερωριακής απασχόλησης. 

2. Η απόφαση αυτή ισχύει αναδρομικά ένα (1) μήνα από 
τη δημοσίευσή της στην Εφημερίδατης Κυβερνήσεως και 
μέχρι 31.12.2005. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2005 

Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 
-♦- 

Αριθ. 7775 (9) 

Καθορισμός αποζημίωσης Προέδρου και Μελών Δ.Σ. της 
Δημοτικής Επιχείρησης Ύδρευσης και Αποχέτευσης 
Δήμου Καστοριάς (Δ.Ε.Υ.Α.Κ.), για το έτος 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτης παρ. 7του άρθρου 3του Ν. 1069/1980 
«περί κινήτρων για την ίδρυση επιχειρήσεων ύδρευσης και 
αποχέτευσης» όπως αυτές αντικαταστάθηκαν με τις όμοι- 
έςτης, παρ. 9του άρθρου 8του Ν. 2830/2000 (ΦΕΚ 196/τ. 
Α72000), σε συνδυασμό με τις διατάξειςτου άρθρου 16του 
Ν. 3205/2003 (ΦΕΚ297/τ. Α72003) και τις διατάξεις του άρ¬ 
θρου 22 παρ. 7 & 8 του Ν. 3274/2004 (ΦΕΚ 195/τ. Α72004) 
και εγκύκλιο 54 «περί καθορισμού αποζημίωσης μελών Δη¬ 
μοτικών Συμβουλίων κ.λπ.». 

2. Την υπ’ αριθμ. 138/2004 απόφαση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Καστοριάς (Δ.Ε.Υ.Α.Κ.) του Δήμου ΚΑΣΤΟ¬ 
ΡΙΑΣ, του Νομού ΚΑΣΤΟΡΙΑΣ. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης (Δ.Ε.Υ.Α.Κ.) ύψους 19.838,00 ευρώ για 
το τρέχον έτος, για την οποία έχουν εγγράφει ανάλογες 
πιστώσεις στο προϋπολογισμό της, αποφασίζουμε: 

1. Καθορίζουμε για το οικονομικό έτος 2005 την αποζημίω¬ 
ση του Προέδρου του Διοικητικού Συμβουλίου της Δημοτικής 
Επιχείρησης Ύδρευσης και Αποχέτευσης Καστοριάς 
(Δ.Ε.Υ.Α.Κ.) του Δήμου ΚΑΣΤΟΡΙΑΣ, του Νομού ΚΑΣΤΟΡΙΑΣ, 
στο ποσό των 17.300 ευρώ ετησίως, για τις παρεχόμενες στην 
Επιχείρηση υπηρεσίες του, εφόσον Πρόεδρος της Επιχείρη¬ 
σης (Δ.Ε.Υ.Α.Κ.) δεν είναι ο Δήμαρχος του οικείου Δήμου. Το 
ανωτέρω ποσό αντιστοιχεί στο 50% των εξόδων παράστασης 
του Δημάρχου ΚΑΣΤΟΡΙΑΣ, του Νομού ΚΑΣΤΟΡΙΑΣ. 

2. Καθορίζουμε την αποζημίωση του Προέδρου, των με¬ 
λών, των εισηγητών και του γραμματέα του Δ.Σ. της Δημοτι¬ 
κής Επιχείρησης Ύδρευσης και Αποχέτευσης Καστοριάς 
(Δ.Ε.Υ.Α.Κ.)τουΔήμου ΚΑΣΤΟΡΙΑΣ,του Νομού ΚΑΣΤΟΡΙΑΣ, 
στο ποσό των 24,16 ευρώ, κατά συνεδρίαση, για την συμμε¬ 
τοχή τους στις συνεδριάσεις του Δ. Σ. της Επιχείρησης. 

3. Ο αριθμός των συνεδριάσεων μπορεί να ανέλθει σε 
τέσσερις (4) τον μήνα, που θα πραγματοποιούνται εκτός 
των ωρών εργασίας των υπηρεσιών της Επιχείρησης 
(Δ.Ε.Υ.Α.Κ.) και μέχρι πέντε (5) ώρες κατά συνεδρίαση. 

4. Η παρούσα ισχύει από 1.1.2005 και για ολόκληρο το έτος. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Καστοριά, 27 Δεκεμβρίου 2004 

Ο Γενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




